Diari Oficial de la Generalitat Valenciana


Sumari del DOGV 9079, del 10-05-2021 (2021/4812)

RESOLUCIÓ de 29 d'abril de 2021, de la consellera de Sanitat Universal i Salut Pública, per la qual es crea i regula, com a grup de treball, el Comité Consultiu de Coordinació per a la implementació de la Llei orgànica 3/2021, de 24 de març, de regulació de l'eutanàsia, a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9079

Data del DOGV
:   10-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4812


Data del document
:   29-04-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * administració regional
    * legislació
    * política sanitària

RESOLUCIÓ de 29 d'abril de 2021, de la consellera de Sanitat Universal i Salut Pública, per la qual es crea i regula, com a grup de treball, el Comité Consultiu de Coordinació per a la implementació de la Llei orgànica 3/2021, de 24 de març, de regulació de l'eutanàsia, a la Comunitat Valenciana. [2021/4812]  
Antecedents i fonaments de dret  
  
La Llei orgànica 3/2021, de 24 de març, de regulació de l'eutanàsia, es va publicar en el Boletín Oficial del Estado de 25 de març de 2021, i entrarà en vigor el 25 de juny de 2021.  
La Conselleria de Sanitat Universal i Salut Pública ha considerat adequada i necessària la creació d'un comité, com a grup de treball, de caràcter consultiu, sobre l'aplicació d'aquesta llei a la Comunitat Valenciana, amb l'objectiu general de vetlar per la seguretat jurídica i medicolegal i pel compliment deontològic.  
Tot això, de conformitat amb el que estableix el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, i a proposta de la Direcció General d'Assistència Sanitària.  
  
Amb la finalitat de crear i regular, com a grup de treball, el Comité Consultiu de Coordinació per a la implementació de la Llei orgànica 3/2021, de 24 de març, a la Comunitat Valenciana, i en virtut de les competències que m'atribueix el Decret 105/2019, de 5 de juliol, del Consell, el qual estableix l'estructura orgànica bàsica de la Presidència i de les conselleries de la Generalitat, modificat pel Decret 184/2020, de 13 de novembre, i el Decret 185/2020, de 16 de novembre, de 2020, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
  
Primer. Objecte  
Aquesta resolució té per objecte:  
1. Crear, com a grup de treball, el Comité Consultiu de Coordinació per a la implementació de la Llei orgànica 3/2021, de 24 de març, a la Comunitat Valenciana.  
2. Regular les funcions i la composició del Comité Consultiu de Coordinació per a la implementació de la Llei orgànica 3/2021, de 24 de març, a la Comunitat Valenciana.  
  
Segon. Coordinació administrativa  
El Comité Consultiu de Coordinació per a la implementació de la Llei orgànica 3/2021, de 24 de març, a la Comunitat Valenciana, l'ha de coordinar administrativament la conselleria amb competències en matèria de sanitat, a través de la direcció general amb competències en matèria d'assistència sanitària.  
  
Tercer. Composició  
1. Els membres del grup de treball que integren el Comité Consultiu de Coordinació per a la implementació de la Llei orgànica 3/2021, de 24 de març, a la Comunitat Valenciana, els ha de designar la persona titular de la conselleria amb competències en matèria de sanitat, a proposta de la persona titular de la direcció general amb competències en matèria d'assistència sanitària.  
2. El Comité Consultiu de Coordinació per a la implementació de la Llei orgànica 3/2021, de 24 de març, a la Comunitat Valenciana, ha de tindre caràcter multidisciplinari. Els membres que l'integren han de ser experts reconeguts en àmbits d'interés de la mateixa llei.  
3. L'acceptació i la participació com a membre del grup de treball, ha de ser voluntària i no ha de comportar cap contraprestació.  
  
Quart. Funcionament  
La persona que assumisca la coordinació administrativa d'aquest comité ha de remetre als membres la convocatòria i l'ordre del dia de cada reunió, juntament amb la documentació que siga necessària, amb una antelació mínima de quaranta-huit hores, excepte en els casos d'urgència justificada.  
  
Cinqué. Funcions  
Són funcions del grup de treball que integra el Comité Consultiu de Coordinació per a la implementació de la Llei orgànica 3/2021, de 24 de març, a la Comunitat Valenciana, les següents:  
1. Col·laborar en la implantació i en el seguiment de la Llei orgànica 3/2021, de 24 de març, a la Comunitat Valenciana.  
2. Col·laborar amb la Comissió de Garantia i Avaluació, que, segons estableix la mateixa llei, s'ha de crear i regular per decret a la Comunitat Valenciana.  
  
Sisé. Producció d'efectes  
Aquesta resolució és aplicable en la data que es publique en el Diari Oficial de la Generalitat Valenciana, i deixa sense efectes aquelles resolucions de la Conselleria de Sanitat Universal i Salut Pública que s'oposen a aquesta resolució.  
  
València, 29 d'abril de 2021.- La consellera de Sanitat Universal i Salut Pública: Ana Barceló Chico.